F’konferenza tal-aħbarijiet aktar kmieni dalgћodu, l-ewroparlamentari Laburista Joseph Cuschieri ħabbar li se jkun qiegħed jagħti nofs is-salarju tiegħu għall-karità jekk jiġi elett mill-ġdid fl-elezzjonijiet tal-Parlament Ewropew. Huwa nieda din il-proposta, biex fi kliemu stess jrodd lura ftit minn dak li s-soċjetà provdiet lilu tul is-snin. Cuschieri beda billi poġġa din il-proposta f’kuntest meta tkellem dwar tfulitu u l-esperjenzi li sawwruh meta kien gћadu tifel fl-istitut u l-mod li bih ġie msawwar il-karattru tiegћu mis-sorijiet u l-ġenituri li rabbewh. Kien f’dan il-kuntest li Joseph Cuschieri tkellem dwar il-valuri li kiseb ta’ integrità, onestà u sinċerità u fuq l-inizjattiva li kien se jћabbar. Gћalhekk qal li f’dan ir-rigward qed jipproponi u jikkommetti ruћu li jekk kemm-il darba jerġa’ jservi lill-poplu Malti, nofs is-salarju tiegћi ta’ MEP, kull xahar ser jibda jmur f’fond imwaqqaf apposta sabiex jgћin gћaqdiet u kawżi filantropiċi, familji u individwi fil-bżonn u gћaqdiet volontarji sportivi, soċjali, kulturali u oћrajn. Fi ftit kliem, dan l-impenn qal li se jkun qed iћalli f’dan il-fond €3,100 kull xahar u xejn anqas minn €186,000 fuq perjodu ta’ ћames snin.